Sabinet | Volume 2019 Number 8
Volume 2019 Number 8, 2019
LiG - Aug 2019
Rina Hugo – sewentig maal sprankelend
Source: LiG 2019, pp 13 –16 (2019)
Ons kuier oor ’n koppie koffie in Rina en haar musikant-man Johan van Rensburg se sonnige sitkamer by hul aftreehuis in Midstream Estate. Wit en bloedrooi rose blom baldadig in die wintertuin. Hier vroetel sy gereeld in die grond. Jy kan Rina deur ’n ring trek. Soos altyd, is sy die toonbeeld van elegansie. ’n Mens kan beswaarlik glo hierdie veelbekroonde sangeres met die bloesende gelaat het in Maart vanjaar haar 70ste verjaardag gevier. Sy lag: “Sjoe, hierdie een het soos ’n berg voor my gelê. Sewentig het skielik vir my stokoud gevoel. Ek wou dit glad nie vier nie, ek wou net alleen onder ’n boom gaan sit.”
Source: LiG 2019, pp 18 –19 (2019)
Gedurende die Wêreldbekertoernooi in Engeland het Adele Erasmus en haar 22-jarige tweelingseuns Geo en Chris op ’n ander manier krieket gekyk as die res van die toeskouers. Hul fokus was meestal op ’n spesifieke persoon gerig: die een skeidsregter, Marais Erasmus. Hulle het gesit en kyk hoe hy sy beslissings saaklik en sonder veel gebaar maak. Sy gesig meestal half stroef weggesteek agter sy sonbril en onder ’n breërandhoed.
“Ek in my klein dorpie ...”
Author Isa Basson
Source: LiG 2019, pp 20 –23 (2019)
Daar is vroue op dorpies in ons land wat hulle nie deur die grense van hul dorp laat inperk nie. LiG het met drie sulke vroue gesels – plattelanders wat groot droom én groot doen.
“U is ’n God wat my sien ...”
Source: LiG 2019, pp 24 –26 (2019)
Die Groot Droogte het reeds sy gesig begin wys toe die Rietbron-gemeente se nuwe leraarspaar in 1931 uit ’n geilgroen Malawi daar aangekom het. Ds Danie Strydom en sy vrou Christina was bestem om in 1933 die Bybel in Afrikaans saam met hierdie lidmate in gebruik te neem. Hy het die eersgeborenes van egpare so jonk soos sy Stienie-vroutjie en hyself gedoop. Wat in sy gemoed omgegaan het terwyl die kindertjies by die doopvont na hom opkyk of huil, het hy alleen geweet.
Word met woorde groot
Source: LiG 2019, pp 32 –35 (2019)
Woorde gaan lewenslank die boustene van jou kinders se gedagtes, gebede, gesprekke en kennis vorm. Dit beïnvloed hul emosionele, interpersoonlike en intellektuele intelligensie. En dis die sleutel tot ’n suksesvolle studieloopbaan en beroepslewe.
As ek moeg word vir die lewe in die stad ...
Source: LiG 2019, pp 36 –38 (2019)
Die woord “platteland” roep idilliese beelde op van prentjiemooi sonsondergange, kinders wat kaalvoet in die straat speel, tuisgebakte brood, varsgeplukte groente. En al is daar diegene wat weet dat hierdie prentjie nie altyd die volle verhaal vertel nie, en in elk geval nie so rooskleurig is soos wat dit lyk nie, is daar vele stadsjapies wat hul daaglikse koffieafspraak by hul gunstelingkoffiewinkel met graagte vir ’n rustiger bestaan sal verruil.
Source: LiG 2019, pp 40 –43 (2019)
Vroedvroue is lank nie meer iemand sonder formele opleiding wat haar kennis van geboortebystand langs verskeie kraambeddens verwerf het nie. Inteendeel. Dié bobaas-babavangers is hoogs opgeleide verpleegkundiges wat ’n verdere kwalifikasie in verloskunde verwerf het.
My kind is vir altyd in Anderland
Author Sulette Ferreira
Source: LiG 2019, pp 44 –46 (2019)
Hierna is bogenoemde pleidooi op Facebook geplaas. Dit het die sosiale media laat gons, en tot op hede was daar reeds 934 kommentare hierop.
“Ek verdien meer as my man ...”
Source: LiG 2019, pp 48 –49 (2019)
Die opvattings oor mans en vroue se onderskeie rolle in ’n huwelik het die afgelope jare nogal baie verander. Dit kon eintlik nie anders nie. Om mee te begin: Dit gebeur deesdae selde dat ’n huisgesin slegs een broodwinner het. Die dae toe vroue by die huis gebly het om kinders groot te maak, is klaarblyklik iets van die verlede. Hedendaagse werkgewers is boonop meer geneig om vroue in die werkplek aan te stel. Al is dit bloot ter wille van die maatskappy se profiel. Laasgenoemde, juis ook wat gender betref, is deesdae om verskeie redes in die kollig.
Source: LiG 2019, pp 50 –53 (2019)
Source: LiG 2019, pp 54 –56 (2019)
Jesus het die vroue in sy omgewing as ménse erken: Hy het hulle op die naam genoem, Hy het hulle genees, Hy het aan die onreines geraak. Daar is selfs vroue in sy binnekring toegelaat. Kortom: Ons leer in die Evangelies dat Jesus werklik vir vroue omgegee het. Dit alles laat ’n mens soms wonder watter invloed vroue op Jesus se lewe gehad het. Daar is, helaas, nie so baie daaroor in die Evangelies geskryf nie. Gelowiges moet maar ’n bietjie tussen die lyne lees – en dalk word hulle met ’n klompie interessante brokkies inligting beloon.